**KUHAR/ICA-SLASTIČAR/KA 2**

**Radno mjesto**

Mjesto rada: SVIBOVEC

Broj traženih radnika: 1

Vrsta zaposlenja: Na određeno; novootvoreni poslovi

Radno vrijeme: Nepuno radno vrijeme

Način rada: 1 smjena

Smještaj: Nema smještaja

Naknada za prijevoz: U cijelosti

**Natječaj vrijedi od: 17.09.2025.**

**Natječaj vrijedi do: 25.09.2025.**

**Posloprimac**

Razina obrazovanja: završena srednja škola – program kuhar odnosno KV kuhar i završen tečaj higijenskog minimuma

Radno iskustvo: Nije važno

Ostale informacije: Na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23), članka 4. Pravilnika o načinu i postupku zapošljavanja u OŠ Svibovec i članka 17. Pravilnika o radu OŠ Svibovec, ravnateljica škole, raspisuje

NATJEČAJ ZA POPUNU RADNOG MJESTA:

**- Kuhar/ica-slastičar/ka 2** - 1 izvršitelj/ica na određeno vrijeme, nepuno radno vrijeme – 20 sati tjedno, za vrijeme trajanja Eksperimentalnog programa „Osnovna škola kao cjelodnevna škola – Uravnotežen, pravedan, učinkovit i održiv sustav odgoja i obrazovanja“, do 31.08.2027. godine, mjesto rada: matična škola u Svibovcu, Ulica Braće Radić 4, Svibovec, 42223 Varaždinske Toplice.

**Uvjeti za zasnivanje radnog odnosa**:

- opći uvjeti sukladno općim propisima o radu

- posebni uvjeti za zasnivanje radnog odnosa u školskoj ustanovi sukladno članku 10. stavak 6. Pravilnika o organizaciji rada i sistematizaciji radnih mjesta Osnovne škole Svibovec (završena srednja škola - program kuhar odnosno KV kuhar i završen tečaj higijenskog minimuma).

Sukladno članku 13. stavku 3. Zakona o ravnopravnosti spolova (NN br. 82/08., 69/17.) na natječaj se mogu  javiti osobe oba spola. Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.

**Probni rad od tri mjeseca.**

U prijavi na natječaj kandidati obvezno navode osobne podatke: ime i prezime, adresa stanovanja, kontakt – broj telefona/mobitela i e-mail adresa

.  
**Prijavu je potrebno vlastoručno potpisati.**

**Uz prijavu na natječaj potrebno je priložiti:**  
 - životopis  
 - dokaz o stečenoj vrsti i razini obrazovanja  
 - dokaz o državljanstvu  
 - uvjerenje nadležnog suda, odnosno dokaz da se protiv kandidata ne vodi kazneni postupak glede zapreka za zasnivanje radnog odnosa sukladno članku 106. Zakona o odgoju i obrazovanju u osnovnoj i srednjoj školi (ne starije od dana objave natječaja)  
 - elektronički zapis ili potvrdu o podacima evidentiranim u matičnoj evidenciji Hrvatskoga zavoda za mirovinsko osiguranje (ne stariji od dana objave natječaja)

Navedene isprave, odnosno prilozi dostavljaju se u neovjerenoj preslici i ne vraćaju se kandidatu nakon završetka natječajnog postupka. Izabrani kandidat obvezan je dostaviti Školi izvornike isprava prije zaključenja ugovora o radu.

Kandidat koji ostvaruje pravo prednosti pri zapošljavanju prema posebnim propisima, dužan je u **prijavi na natječaj pozvati se na to pravo te priložiti odgovarajuće dokumente** **i zakonom propisane dokaze** (rješenja, potvrde i sl.) kojima dokazuje to pravo, a prednost u odnosu na ostale kandidate ostvaruje samo pod jednakim uvjetima, ukoliko ispunjava sve uvjete natječaja.

Osoba koja se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19 , 84/21, 156/23), članku 48. stavku 1.-3. Zakona o civilnim stradalnicima iz Domovinskog rata (Narodne novine broj 84/21), članku 48. f  Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) dužna je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima.

Osoba koja se poziva  na pravo prednosti pri zapošljavanju u skladu s člankom 102.  Zakona o hrvatskim braniteljima iz Domovinskog rata i članovima njihovih obitelji  uz prijavu na natječaj dužna je priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (čl.103., st.1. Zakona) dostupne na poveznici Ministarstva hrvatskih branitelja: [https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Osoba koja se poziva  na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (čl.49., st.1. Zakona) dostupne na poveznici Ministarstva hrvatskih branitelja: [https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Sukladno odredbama Pravilnika o načinu i postupku zapošljavanja u Osnovnoj školi Svibovec (dostupnim na poveznici [Pravilnici i akti | Osnovna škola Svibovec](https://os-svibovec.skole.hr/pravilnici/) ) provest će se vrednovanje kandidata koji ispunjavanju formalne uvjete natječaja.

Poziv kandidatima koji ispunjavaju formalne uvjete natječaja i upućuju se na vrednovanje te područja provjere, pravni i drugi izvori za pripremu kandidata za vrednovanje te vrijeme i mjesto održavanja vrednovanja bit će objavljeni na mrežnoj stranici Osnovne škole Svibovec [Osnovna škola Svibovec |](https://os-svibovec.skole.hr/) u rubrici „Oglasna ploča“ –„Natječaji za radna mjesta“ –„Natječaji i javni pozivi“ - na poveznici [Natječaji i javni pozivi | Osnovna škola Svibovec](https://os-svibovec.skole.hr/natjecaji-i-javni-pozivi/) **najkasnije 5** **dana prije dana određenog za provođenje postupka vrednovanja**. Kandidati će biti obavješteni o vremenu održavanja vrednovanja uz primjenu pravila zaštite osobnih podataka, a ukoliko ne pristupe vrednovanju, smatrat će se da su odustali od prijave na natječaj.

**Rok za podnošenje prijava je** **8 dana od dana objave natječaja**. Ako se prijave šalju posljednjeg dana natječaja moraju biti poslane **preporučenom** poštom.

Pisane prijave s potrebnom dokumentacijom o ispunjavanju uvjeta iz natječaja dostavljaju se isključivo **zemaljskom poštom** na adresu kako je naznačeno u nastavku (prijave putem e-maila i osobne dostave neće se razmatrati):

**Osnovna škola Svibovec**

**Ulica Braće Radić 4, Svibovec**

**42223 Varaždinske Toplice**

**s naznakom „Za natječaj – Kuhar/ica-slastičar/ka 2“.**

Urednom prijavom smatra se prijava koja sadrži sve tražene podatke i priloge.  
Nepotpune prijave, odnosno prijave koje ne sadrže tražene podatke i priloge, kao i prijave koje pristignu izvan roka, neće se razmatrati, a osobe koje podnesu takve prijave neće se smatrati kandidatima prijavljenim na natječaj. O rezultatima natječaja kandidati će biti obaviješteni putem **mrežne stranice školske ustanove**.

Obavijest o zaštiti osobnih podataka

Škola tijekom predmetnog natječaja u svojstvu voditelja obrade sukladno odredbama Opće uredbe o zaštiti podataka, prikuplja i obrađuje osobne podatke kandidata sadržane unutar dokumentacije dostavljene sukladno uvjetima natječaja te ih za neprimljene kandidate zadržava u daljnjem roku od pet godina u skladu s rokovima zadržavanja dokumentarnog gradiva škole i potrebnim za obranu pravnih zahtjeva te nakon toga trajno uništava, odnosno, ukoliko je primjenjivo, vraća kandidatima. Za ostvarivanje svojih prava na uvid u vlastite osobne podatke, izmjene i brisanje, podnošenje prigovora ili ograničenje obrade, kandidati mogu podnijeti zahtjev pisanim putem na adresu škole, kojom prilikom će škola provjeriti identitet podnositelja zahtjeva sukladno odredbama Opće uredbe o zaštiti podataka. Za sva pitanja u vezi zaštite osobnih podataka kandidati se mogu obratiti izravno Službeniku za zaštitu podataka škole putem kontakata javno objavljenih u Politici privatnosti na mrežnim stranicama škole.

**Poslodavac**

Poslodavac: OSNOVNA ŠKOLA SVIBOVEC

Kontakt: pismena zamolba: Osnovna škola Svibovec, Ulica Braće Radić 4, Svibovec 42223 Varaždinske Toplice

KLASA: 112-02/25-02/6

URBROJ: 2186-135-01-25-1

Svibovec, 17.09.2025.